പേരോട്ട് ഇരട്ടക്കൊലപാതകം: മാതാവ് കസ്റ്റഡിയില് നാദാപുരം: രണ്ടു മക്കളെ കിണറ്റിലെറിഞ്ഞു കൊലപ്പെടുത്തിയ കേസിലെ പ്രതിയായ മാതാവിനെ ചോദ്യം ചെയ്യാനായി പോലീസ് കസ്റ്റഡിയില് വാങ്ങി. പേരോട്ടെ മഞ്ഞാം പുറത്ത് റഫീഖിന്റെ ഭാര്യ സുബീന മുംതാസിനെയാണ് തെളിവെടുപ്പിനും മറ്റുമായി നാദാപുരം പോലീസ് മൂന്ന് ദിവസത്തേക്ക് കസ്റ്റഡിയില് വാങ്ങിയത്. സെപ്റ്റംബര് 27ന് രാത്രി മക്കളായ മുഹമ്മദ് റസ്വിന്, ഫാത്തിമ നൗഹ എന്നിവരെ ഭര്തൃവീട്ടിന് സമീപത്തെ കിണറ്റില് എറിഞ്ഞ് സുബീന മുംതാസ് കൊലപ്പെടുത്തിയെന്നാണ് കേസ്. കുട്ടികളെ കൊലപ്പെടുത്തിയ ശേഷം മാതാവ് ബന്ധുക്കളെ ഫോണില് വിളിച്ച് വിവരം അറിയിക്കുകയും പിന്നീട് ഇവരും കിണറ്റില് ചാടുകയായിരുന്നുവെന്ന് പോലീസ് പറയുന്നു.